Diari Oficial de la Generalitat Valenciana


Sumari del DOGV 3046, del 30-07-1997 (1997/905209)

Ajuntament de Llíria. Convocatòria per a la provisió de sis places de monitor.
------------------------------------------------------------------------------

### Dades del document

Número de DOGV
:   3046

Data del DOGV
:   30-07-1997

Secció del DOGV
:   I. DISPOSICIONS GENERALS

Número del document
:   1997/905209


Data del document
:   03-07-1997

Organisme emissor


Tipus de document
:   Convocatòria

Descriptors 

:   * Llíria
    * concurs administratiu
    * administració local

Ajuntament de Llíria. Convocatòria per a la provisió de sis places de monitor.  
Complint l'acord adoptat per l'Ajuntament deLlíria en sessió plenària de data de 9 de juny de 1997, es publica la convocatòria per a la provisió de sis llocs de treball de monitor de diferents especialitats artístiques, plàstiques o esportives de naturalesa laboral i amb caràcter de fixos discontinus i a temps parcial, vacants en la plantilla de personal laboral d'aquest Ajuntament, pel procediment de concurs oposició lliure, amb subjecció a les bases següents:  
Primera. Objecte de la convocatòria  
- Professor d'Educació de Persones Adultes en les següents especialitats artístiques, plàstiques o esportives: dibuix, ioga, disseny, tapissos, manualitats i ceràmica.  
Els aspirants podran presentar-se a una especialitat o més, i hauran d'optar per la que més els interesse en el cas de resultar aprovats en dues especialitats o més, sempre abans de la firma del contracte.  
- Denominació de la plaça:  
Grup: C.  
Naturalesa: laboral permanent, fix discontinu, a temps parcial.  
Sistema selectiu: concurs oposició lliure.  
Nombre total de places convocades: sis.  
Segona. Requisits dels aspirants  
- Requisits generals: els previstos en la base tercera de les bases generals.  
- Titulació exigida: batxiller superior, formació professional de 2.n grau o equivalent.  
Tercera. Presentació dels requisits i drets d'examen  
- Lloc: Registre general de l'Ajuntament de Llíria o qualsevol de les formes que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
- Termini: 20 dies naturals a partir de l'endemà de la publicació de l'anunci en extracte de la convocatòria en el Boletín Oficial del Estado.  
- Forma: mitjançant model d'instància facilitat amb aquesta finalitat.  
- Òrgan al qual s'adreça: Alcaldia Presidència.  
- Drets d'examen:  
· Import: 5.000 pessetes.  
· Pagament: tresoreria municipal.  
Quarta. Admissió d'aspirants  
El contingut d'aquesta base es regeix pel que disposa la base cinquena de les bases generals.  
Cinquena. Tribunals qualificadors  
El contingut d'aquesta base es regeix pel que disposa la base setena de les bases generals, amb les modificacions introduïdes per l'Ajuntament.  
Sisena. Inici i desplegament de les proves.  
El contingut d'aquesta base es regeix pel que disposa la base setena de les bases generals.  
Setena. Sistema selectiu i qualificació dels exercicis  
El sistema selectiu serà el concurs oposició lliure. Les proves, la qualificació i el programa temari d'aquestes seran els continguts en l'annex I d'aquesta convocatòria.  
Vuitena. Publicitat de les qualificacions, llista i proposta d'aprovats pel tribunal, presentació de documents, nomenament i presa de possessió.  
El contingut d'aquesta base es regirà pel que preveuen les bases 10, 11, 12, 13, 14 i 15 de les bases generals.  
Novena  
En tot allò no previst en aquestes bases específiques, regirà el que disposen les bases generals aprovades per aquest Ajuntament en sessió de data 17 de juny de 1993, i publicades en el Butlletí Oficial de la Província número 154, de data 24 de desembre de 1992, i en el Diari Oficial de la Generalitat Valenciana número 1926, de data 17 de desembre de 1992.  
Deu  
1. Contra aquestes bases específiques, que posen fi a la via administrativa, s'hi podrà interposar en el termini de dos mesos des de la publicació de l'anunci d'aquesta convocatòria, un recurs contenciós administratiu davant el Tribunal Superior de Justícia de la Comunitat Valenciana, de conformitat amb el que disposa l'article 58 LJ. La interposició d'aquest recurs exigeix la comunicació prèvia a aquest Ajuntament, d'acord amb el que disposa l'article 110.3 de la Llei 30/1992, de 26 de novembre.  
2. Aquestes bases específiques es troben a disposició de les persones interessades a les dependències municipals en horari d'oficina, de 10.30 a 14.30 hores.  
ANNEX I  
A) Fase de concurs  
El tribunal valorarà els mèrits aportats per cada participant, degudament justificats d'acord amb el barem següent:  
1. Titulacions i diplomes.  
Es valoraran sempre que no constituïsquen requisit per a l'accés a la plaça. S'atorgarà major puntuació a aquells que guarden relació amb les característiques de la plaça. Hauran de ser acreditats documentalment i expedits per centres reconeguts oficialment. No es valoraran els títols acadèmics o diplomes imprescindibles per a la consecució d'altres de nivell superior que s'al·leguen com a mèrit.  
La valoració d'aquest apartat no podrà excedir els 3 punts.  
2. Coneixements de valencià.  
Coneixements de valencià acreditat amb un certificat oficial de la Junta Qualificadora de Coneixements de Valencià, o susceptible de ser homologat per aquest organisme:  
- Coneixement oral: 0,10 punts.  
- Coneixement de grau elemental: 0,35 punts  
- Coneixement de grau mitjà: 0,75 punts  
- Coneixement de grau superior: 1,00 punts  
No acumulables els uns als altres, és a dir, en el cas d'estar en possessió de diversos certificats en aquest aspecte, només es valorarà el de major puntuació.  
3. Experiència professional.  
Es valorarà amb 0,50 punts per any o fracció de serveis prestat en l'administració pública en igual o semblant plaça a la convocada, fins a un màxim de 2 punts.  
4. Cursos.  
Es valorarà fins a un màxim de 2 punts l'assistència a cursos de formació i perfeccionament que tinguen relació amb temes de caràcter general de l'administració pública o amb les funcions que s'han d'exercir, i que hagen estat organitzats per l'Institut Valencià d'Administració Pública (IVAP), per escoles de formació de funcionaris, per universitats, o qualsevol altre curs homologat per l'Institut Valencià d'Administració Pública.  
5. Altres mèrits.  
El tribunal qualificarà fins a un màxim de 3 punts el currículum aportat per cadascun dels aspirants. Amb aquesta finalitat es tindrà en compte la trajectòria professional dels aspirants i qualsevol altre aspecte de rellevància per al lloc de treball que s'ha d'ocupar.  
6. Entrevista.  
Es farà davant el tribunal qualificador i es valorarà l'experiència, la idoneïtat i l'aptitud de l'aspirant en relació amb les funcions que s'han de realitzar. Es puntuarà amb un màxim d'1punt.  
B) Fase d'oposició.  
L'oposició constarà de tres exercicis, tots obligatoris i sols els dos primers eliminatoris.  
- Primer exercici. Consistirà a exposar oralment i davant el tribunal, durant un temps màxim de 30 minuts, una memòria descriptiva del programa de posada en funcionament i desplegament de cursos d'aprenentatge de l'especialitat a la qual es presente, on haurà de figurar necessàriament els objectius que s'han d'aconseguir, l'operativa metodològica que s'ha de seguir, les tècniques didàctiques que s'han d'aplicar, els mitjans de seguiment de l'alumnat i qualsevol altre aspecte relacionat amb la pràctica de la impartició dels cursos de què es tracte.  
La memòria haurà de tenir una extensió mínima de 25 pàgines i màxima de 30, en format DIN A4, mecanografiades a doble espai i totes les pàgines rubricades una per una.  
La valoració de la memòria es farà d'acord amb el contingut i amb la claredat d'exposició.  
- Segon exercici. Consistirà a exposar per escrit, en un període màxim de dues hores, dos temes extrets a sort del programa d'aquesta convocatòria, un de la part del temari de matèries comunes, i un altre de matèries específiques, que seran llegits davant el tribunal, el qual podrà fer tot seguit totes les preguntes que calga per a obtenir els aclariments corresponents, si aquests són necessaris, sobre els temes desplegats. Es valoraran els coneixements d'aquests temes.  
- Tercer exercici. Consistirà a realitzar, durant un temps màxim d'una hora, un exercici pràctic sobre la matèria pròpia de l'especialitat a la qual es presente. Tot seguit, el tribunal qualificador podrà fer totes les preguntes que calga per a obtenir els aclariments corresponents, si aquests són necessaris, sobre la pràctica realitzada. Es valorarà el domini de la tècnica utilitzada, la posada en pràctica d'aquesta i el resultat obtingut.  
- Quart exercici. (No eliminatori) Consistirà a traduir per escrit, en un període màxim de 30 minuts, un text del valencià al castellà o viceversa, triat pel tribunal.  
Temari de matèries comunes  
Tema 1. Organització política de l'estat espanyol. Classe i forma d'estat. La corona. El poder legislatiu. El poder executiu. El poder judicial. Relacions entre el Govern i les Corts Generals.  
Tema 2. La Constitució Espanyola. El sistema constitucional.  
Tema 3. El Tribunal Constitucional.  
Tema 4. Dels drets i deures fonamentals.  
Tema 5. Les Corts Generals. Les cambres.  
Tema 6. La funció legislativa.  
Tema 7. L'administració de justícia.  
Tema 8. L'organització territorial de l'estat. Les comunitats autònomes: els estatuts d'autonomia. Òrgans i competències. Les administracions públiques: estatal, autònoma i local.  
Tema 9. L'Estatut d'Autonomia de la Comunitat Valenciana.  
Tema 10. L'administració local. Caràcter natural de l'administració local. L'administració local com instrument de descentralització.  
Tema 11. L'administració local en la Constitució de 1978. Entitats que comprén l'administració local.  
Tema 12. El municipi: òrgans unipersonals de govern. L'alcalde. els tinents d'alcalde. Els regidors.  
Tema 13. El municipi: òrgans col·legiats de govern. El ple de l'ajuntament. La comissió de govern. Òrgans consultius i participatius: les comissions informatives.  
Tema 14. Organització de la funció pública local. Grups de funcionaris i de personal al servei de l'administració.  
Tema 15. El procediment administratiu: concepte i regulació. Fases del procediment. L'acte administratiu. Actes presumptes. Revisió d'ofici. Recursos administratius. La Llei d'Ús i Ensenyament del Valencià.  
Temari de matèries específiques  
Tema 1. Llei de Formació de les Persones Adultes a la Comunitat Valenciana: necessitat i justificació de la llei. Finalitats i objectius.  
Tema 2. Característiques de l'alumne adult. Etapes. Grups d'alumnes adults.  
Tema 3. L'aprenentatge en l'adult. concepte i classes.  
Tema 4. L'educador d'adults. Perfil. Característiques. Funcions.  
Tema 5. Aprenentatges reglats i no reglats en l'educació d'adults.  
Tema 6. L'alfabetització de l'adult: concepte, objectius, metodologia, avaluació.  
Tema 7. Neolectors: concepte, objectius, metodologia, avaluació.  
Tema 8. Educació de base: concepte, objectius, metodologia, avaluació.  
Tema 9. Graduat escolar: concepte, objectius, metodologia, avaluació.  
Tema 10. El currículum en l'EPA: estructura interna.  
Tema 11. Els materials i els recursos didàctics en l'educació d'adults.  
Tema 12. L'animació sociocultural en l'EPA. Possibles estratègies metodològiques.  
Tema 13. L'avaluació en l'EPA. Principis generals. Objectius. Criteris i procediment d'avaluació.  
Tema 14. Tipologia en les centres d'EPA. La coordinació comarcal.  
Tema 15. Pla d'actuació del centre en relació amb el medi: estudi de la zona. Campanya de sensibilització.  
Llíria, 3 de juliol de 1997.- El secretari general: José A. Noceda Menéndez.